มันนี่ทูเดย์
ออมสินออกเงินฝาก 60 วันดอก 1.9%
8 มิ.ย. 2558

ออมสินออกเงินฝาก 60 วันดอก 1.9%
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารออกเงินฝากเผื่อเรียกพิเศษ 60 วัน จ่ายดอกเบี้ย 1.9% เปิดรับฝากตั้งแต่บัดนี้จนถึง 31 ก.ค. 2558 เงินฝากนี้เปิดรับฝากสำหรับบุคคลธรรมดาอายุตั้งแต่ 7 ขวบขึ้นไป เปิดบัญชีขั้นต่ำ 1 หมื่นบาท ฝากเพิ่มครั้งละไม่ต่ำกว่า 1,000 บาท คำนวณดอกเบี้ยเป็นรายวันนับตั้งแต่วันที่ฝากลงรับดอกเบี้ยเมื่อครบระยะเวลา โดยจะได้รับยกเว้นภาษี
สำหรับเงินฝากในโปรโมชั่นพิเศษ ได้แก่ เงินฝากเผื่อเรียกพิเศษ 10 เดือน ซึ่งเปิดรับฝากมาตั้งแต่วันที่ 1 เม.ย. และจะสิ้นสุดการรับฝากในวันที่ 30 มิ.ย. 2558 ขณะนี้มียอดเงินฝากรวมแล้วกว่า 1 แสนล้านบาท